**Kopsavilkums par Baltijas semināra rezultātiem**

**Seminārā tika ņemts vērā 2015. gada 5. novembra Baltijas konferences trīs tieslietu ministru parakstītajā deklarācijā noteikto vienotības principu PSRS okupācijas zaudējumu aprēķināšanas metodoloģiju saskaņošanā.**

*Pirmajā dienā* katra no valstīm sniedza informāciju par situāciju zaudējumu aprēķināšanas jomā, par pielietotajām metodoloģijām, par turpmākiem plāniem.

*Otrajā dienā* notika darbs 4 darba grupās:

1. tautsaimnieki, 2. demogrāfi, 3. vides speciālisti, 4. militārās jomas speciālisti.

Sākumā vēst. dr. Gatis Krūmiņš prezentēja MK Komisijas uzdevumā veiktā pētījuma rezultātus par LPSR un PSRS budžeta attiecībām 1945.-1990. gadam, kur atklājās, ka PSRS jeb centrs izmantoja no Latvijas PSR budžeta vismaz 1/3 savās interesēs. Tas ieinteresēja mūsu kaimiņvalstu pārstāvjus.

Pēc darba grupu vadītāju ziņojumiem noslēgumā izkristalizējās semināra kopsavilkums.

Turpmāk darbs jāveic kopīgi sekojoši:

1. Abām kaimiņvalstīm uzdots, ka jāsameklē visu četru jomu speciālisti, kuri vadītu savas jomas zaudējumu aprēķinus savā valstī sadarbībā ar centrālo koordinatoru.
2. Kā pirmie jāveic sekojoši darbi:
	1. Jāveic savas valsts padomju perioda budžeta attiecību pētniecība, lai nepārprotami uz arhīvu dokumentu pamata pierādītu PSRS koloniālās politikas īstenošanu (Latvija dalīsies pieredzē ar savām iestrādēm šajā jomā);
	2. Jāapkopo citu valstu pieredze līdzīgu kompensāciju pieprasīšanas jautājumos un jāpēta tiesiskais aspekts;
	3. Pēc kopīgas metodoloģijas jāveic videi nodarīto zaudējumu apkopošana ERAF, Kohēzijas, Norvēģijas u.c. finanšu instrumentu īstenoto projektu ietvaros, no kuriem finansē PSRS laikā radītā vēsturiskā piesārņojuma likvidēšanu un rekultivāciju (Latvijas pieredze);
	4. Jāapkopo demogrāfiskie dati tieši par bērnu deportēšanu izsūtījumā (jo šeit nevar būt diskusiju…).
3. Arī pārējie aprēķinu darbi jāturpina saskaņoti.

Šobrīd zaudējumu aprēķināšanas procesu koordinē Latvijas MK Komisija.

R.Pazdere,

2952 1934